S-5474/2021

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 23. nóvember 2021, á hendur W-x-x N-x-x M-x-x, kt. [...], [...], Reykjavík, fyrir eftirtalin brot:

I.

Húsbrot með því að hafa, mánudaginn 22. júní 2020, ruðst heimildarlaust inn í sumarhús að Elliðavatnsbletti [...]í Reykjavík eftir að hafa spennt upp útidyr hússins með kúbeini.

Telst háttsemi þessi varða við 231. gr. almennra hegningarlaga nr. 19/1940.

II.

Þjófnað með því að hafa, þriðjudaginn 27. október 2020, í verslun Nettó við Fiskislóð 3 í Reykjavík, stolið vínberjum að verðmæti 143 kr.

Telst háttsemi þessi varða við 1. mgr. 244. gr. almennra hegningarlaga nr. 19/1940.

III.

Fíkniefnalagabrot með því að hafa, laugardaginn 31. október 2020, við Fannborg [...] í Kópavogi, haft í vörslum sínum 2,79 gaf amfetamíni og 1,80 gaf maríhúana sem lögregla fann við öryggisleit í buxnavasa ákærða.

Telst háttsemi þessi varða við 2. gr., sbr. 5. og 6. gr. laga um ávana- og fíkniefni nr. 65/1974 og 2. gr. sbr., 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

IV.

Þjófnað með því að hafa, föstudaginn 27. nóvember 2020, í verslun Icewear í Kringlunni í Reykjavík, stolið húfu að verðmæti 4.990 kr.

Telst háttsemi þessi varða við 1. mgr. 244. gr. almennra hegningarlaga nr. 19/1940.

V.

Þjófnað með því að hafa, föstudaginn 18. desember 2020, í verslun Vínbúðarinnar við Austurstræti í Reykjavík, stolið andlitsgrímu að verðmæti 1.300 kr.

Telst háttsemi þessi varða við 1. mgr. 244. gr. almennra hegningarlaga nr. 19/1940.

VI.

Þjófnað með því að hafa, föstudaginn 18. desember 2020, í versluninni [...] Gullsmiðja við [...]í Reykjavík, stolið hárspöng af gerðinni Trollbeads að söluverðmæti 58.790 kr.

Telst háttsemi þessi varða við 1. mgr. 244. gr. almennra hegningarlaga nr. 19/1940.

VII.

Þjófnað með því að hafa, laugardaginn 19. desember 2020, brotist inn á veitingastaðinn [...] við Hafnarstræti [...] í Reykjavík og stolið þaðan fimm flöskum af bjór, einni hvítvínsflösku og tveimur rauðvínsflöskum af gerðinni Masi, ginflösku af óþekktri gerð, viskíflösku af gerðinni Jameson og líkjör af gerðinni Baileys, allt að óþekktu heildarverðmæti.

Telst háttsemi þessi varða við 1. mgr. 244. gr. almennra hegningarlaga nr. 19/1940.

VIII.

Eignaspjöll með því að hafa, mánudaginn 4. janúar 2021, lamið með trjágrein í rúðu á anddyri fjölbýlishúss að Hraunbæ [...] í Reykjavík með þeim afleiðingum að rúðan brotnaði.

Telst háttsemi þessi varða við 1. mgr. 257. gr. almennra hegningarlaga nr. 19/1940.

IX.

Gripdeild og vopnalagabrot með því að hafa, mánudaginn 18. janúar 2021, gengið inn á veitingastaðinn [...]við Frakkastíg [...]í Reykjavík, og gripið þar flösku af freyðivíni af gerðinni Moet & Chandon Imperial við afgreiðsluborð og í kjölfarið gengið út af veitingastaðnum með flöskuna, að verðmæti 14.900 kr., án þess að greiða fyrir hana, og skömmu síðar, haft í vörslum sínum tvö bitvopn á almannafæri, sem lögregla fann við öryggisleit á ákærða.

Telst háttsemi þessi varða við 245. gr. almennra hegningarlaga nr. 19/1940 og 1. mgr. 30. gr., sbr. 1. mgr. 36. gr. vopnalaga nr. 16/1998.

X.

Þjófnað með því að hafa, miðvikudaginn 20. janúar 2021, í verslun Epal í Kringlunni í Reykjavík, stolið lyklakippu og jólaóróa að samtals verðmæti 6.225 kr.

Telst háttsemi þessi varða við 1. mgr. 244. gr. almennra hegningarlaga nr. 19/1940.

XI.

Þjófnað með því að hafa, föstudaginn 19. febrúar 2021, í verslun Nettó við Fiskislóð 3 í Reykjavík, stolið ýmsum vörum að samtals söluverðmæti 10.083 kr.

Telst háttsemi þessi varða við 1. mgr. 244. gr. almennra hegningarlaga nr. 19/1940.

XII.

Þjófnað með því að hafa, miðvikudaginn 24. febrúar 2021, í verslun Vínbúðarinnar í Kringlunni í Reykjavík, stolið flösku af sterku áfengi af gerðinni Padre azul Tequila Blanco, að söluverðmæti 14.999 kr.

Telst háttsemi þessi varða við 1. mgr. 244. gr. almennra hegningarlaga nr. 19/1940.

XIII.

Fíkniefnalagabrot með því að hafa, sunnudaginn 7. mars 2021, við Flókagötu [...] í Reykjavík, haft í vörslum sínum 0,22 gaf amfetamíni, 0,42 gaf maríhúana og 0,25 gaf MDMA.

Telst háttsemi þessi varða við 2. gr., sbr. 5. og 6. gr. laga um ávana- og fíkniefni nr. 65/1974 og 2. gr. sbr., 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

XIV.

Þjófnað með því að hafa, sunnudaginn 21. mars 2021, í verslun IKEA í Garðabæ, stolið Blomdoft ilmkerti, Kavalkad steikarpönnu, Gulligast mjúkdýri, Tillagd hnífapörum, Sinnlig imlkerti, Fnurra vekjaraklukku, Lilleplutt mjúkdýri, Metallisk hitabrúsa og Playstation Nacon fjarstýringu, að samtals verðmæti 28.490 kr.

Telst háttsemi þessi varða við 1. mgr. 244. gr. almennra hegningarlaga nr. 19/1940.

XV.

Þjófnað með því að hafa, föstudaginn 14. maí 2021, í verslun Vínbúðarinnar í Kringlunni í Reykjavík, stolið flösku af sterku áfengi af gerðinni Padre azul Tequila Reposado, að söluverðmæti 15.499 kr.

Telst háttsemi þessi varða við 1. mgr. 244. gr. almennra hegningarlaga nr. 19/1940.

XVI.

Þjófnað með því að hafa, miðvikudaginn 26. maí 2021, í verslun Bónus við Nýbýlaveg 2 í Kópavogi, stolið matvörum að samtals verðmæti 3.655 kr.

Telst háttsemi þessi varða við 1. mgr. 244. gr. almennra hegningarlaga nr. 19/1940.

XVII.

Þjófnað með því að hafa, laugardaginn 31. júlí 2021, í verslun Hagkaups við Skeifuna 15 í Reykjavík, stolið kerti að verðmæti 2.199 kr.

Telst háttsemi þessi varða við 1. mgr. 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Þá er krafist er upptöku á tveimur bitvopnum (munir nr. 536483 og 536488 í munaskrá lögreglu nr. 151184), sbr. ákærukafli IX, sem lögregla lagði hald á samkvæmt heimild í 1. mgr. 69. gr. a. almennra hegningarlaga nr. 19/1940 og 1. mgr. 37. gr. vopnalaga nr. 16/1998. Einnig er krafist upptöku á framangreindum 3,01 gaf amfetamíni, 2,22 gaf maríhúana og 0,25 g MDMA, sbr. ákærukafla III og XIII, samkvæmt heimild í 6. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001, með síðari breytingum.

Einkaréttarkröfur:

Vegna ákærukafla I gerir kröfuhafi, [...], kt. [...], þá kröfu að ákærði verði dæmdur tilað greiða kröfuhafa skaðabætur að fjárhæð kr. 998.900, auk vaxta samkvæmt 1. mgr. 8. gr. laga um vexti og verðtryggingu nr. 38/2001, frá 21. júní 2020 þar til mánuður er liðinn frá birtingu kröfunnar, en dráttarvexti samkvæmt 1. mgr. 6. gr., sbr. 9. gr. sömu laga, frá þeim degi til greiðsludags.

Vegna ákærukafla XII gerir S-kk-nf B-kk-nf hrl., f. h. Áfengis- og tóbaksverslunar ríkisins, þá kröfu að ákærði verði dæmdur til að greiða kröfuhafa skaðabætur að fjárhæð kr. 14.999,- auk vaxta skv. 8. gr. l. nr. 38/2001 af þeirri fjárhæð frá 24. febrúar 2021 til 14. maí 2021. Eftir það er krafist dráttarvaxta skv. 1. mgr. 6. gr., sbr. 9. gr. laganna til greiðsludags. Að auki er krafist lögmannskostnaðar að mati dómsins eða samkvæmt málskostnaðarreikningi, sem áskilinn er réttur til að leggja fram síðar.

Vegna ákærukafla XV gerir S-kk-nf B-kk-nf hrl., f. h. Áfengis- og tóbaksverslunar ríkisins, þá kröfu að ákærði verði dæmdur til að greiða kröfuhafa skaðabætur að fjárhæð kr. 15.499,- auk vaxtaskv. 8. gr. l. nr. 38/2001 af þeirri fjárhæð frá 14. maí 2021 til 19. júní 2021. Eftir það er krafist dráttarvaxta skv. 1. mgr. 6. gr., sbr. 9. gr. laganna til greiðsludags. Að auki er krafist lögmannskostnaðar að mati dómsins eða samkvæmt málskostnaðarreikningi, sem áskilinn er réttur til að leggja fram síðar.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærða er fæddur í [...]. Samkvæmt framlögðu sakavottorði, dagsettu 16. nóvember 2021, hefur ákærða einu sinni áður verið gerð refsing. Með dómi 6. október 2021 var ákærða gert að sæta fangelsi í 30 daga, skilorðsbundið til tveggja ára, fyrir gripdeild og þjófnað.

Brot ákærða samkvæmt ákæru voru öll framin áður en framangreindur dómur frá 6. október 2021 var kveðinn upp og verður ákærða því dæmdur hegningarauki vegna brotanna, sbr. 78. gr. almennra hegningarlaga nr. 19/1940.

Með framangreindum brotum hefur ákærði rofið skilorð framangreinds dóms frá 6. október 2021. Verður skilorðsbundin refsing dómsins því tekin upp og ákærða gerð refsing í einu lagi, sbr. 60. gr. almennra hegningarlaga nr. 19/1940.

Með hliðsjón af framangreindum atriðum, sakarefni málsins og að virtum sakarferli ákærðu þykir refsing ákærðu hæfilega ákveðin fangelsi í 6 mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru eru gerð upptæk til ríkissjóðs tvö bitvopn, 3,01 grömm af amfetamíni, 2,22 grömm af maríhúana og 0,25 grömm af MDMA, sem lögregla lagði hald á við rannsókn málsins.

Af hálfu [...]er krafist skaðabóta að fjárhæð 998.900 krónur auk vaxta og dráttarvaxta vegna ákærukafla I. Að mati aðstoðarmannsdómarauppfyllirkrafanekkiskilyrði c-liðar 2. mgr. 173. gr. laga nr. 88/2008, um meðferð sakamála, en þar segir að dómkrafa kröfuhafa skuli úr garði gerð á sama hátt og í stefnu í einkamáli. Í málinu liggja ekki fyrir fullnægjandi gögn sem geta varpað ljósi á meint tjón og umfang þess. Engar skýringar liggja fyrir af hálfu bótakrefjanda sem ekki sótti þing við þingfestingu málsins heldur ákæruvald fyrir hans hönd. Með vísan til framangreindra atriða er ekki unnt að taka kröfuna til greina og er kröfunni því vísað frá dómi.

Þá liggja fyrir tvær bótakröfur í málinu frá ÁTVR, vegna ákærukafla nr. XII og XV. Kröfurnar eru studdar nægjanlegum gögnum og verða þær teknar tilgreina eins og nánar greinir í dómsorði. Þar sem bótakrefjandi sótti ekki þing heldur ákæruvaldið fyrir hans hönd verður honum ekki dæmdur málskostnaður úr hendi ákærða eins og krafist er.

Af hálfu ákæruvaldsins flutti málið H-kk-nf G-kk-nf aðstoðarsaksóknari fyrir Á-kk-þf B-kk-þf S-kk-þf aðstoðarsaksóknara.

S-kk-nf G-kk-nf, aðstoðarmaður dómara, kveður upp dóminn.

D Ó M S O R Ð:

Ákærði, W-x-x N-x-x M-x-x, sæti fangelsi í 6 mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laganr. 19/1940, sbr. 4. gr. laga nr. 22/1955.

Upptæk eru gerð til ríkissjóðs tvö bitvopn, 3,01 grömm af amfetamíni, 2,22 grömmaf maríhúana og 0,25 grömm af MDMA.

Einkaréttarkröfu [...]er vísað frá dómi.

Ákærði greiði ÁTVR, skaðabætur að fjárhæð 14.999 krónur ásamt vöxtum samkvæmt 1. mgr. 8. gr. laga nr.38/2001 frá 24. febrúar 2021 til 14. maí 2021 en með dráttarvöxtum samkvæmt 1. mgr. 6. gr., sbr. 9. gr. laga nr. 38/2001 frá þeim degi til greiðsludags.

Ákærði greiði ÁTVR, skaðabætur að fjárhæð 15.499 krónur ásamt vöxtum samkvæmt 1. mgr. 8. gr. laga nr. 38/2001 frá 14. maí 2021 til 19. júní 2021 en með dráttarvöxtum samkvæmt 1. mgr. 6. gr., sbr. 9. gr. laga nr. 38/2001 frá þeim degi til greiðsludags.

S-kk-nf G-kk-nf